FOTO: INQUAM Photos /Liviu Florin Albei

Circulaţia în București a fost dată peste cap în această dimineaţă din cauza ploii torenţiale. Mai multe străzi au fost inundate, iar şoferii au stat zeci de minute în trafic.

Ploaia din această dimineaţă a transformat Capitala într-o adevărată Veneţie. Pe Bulevardul Tineretului apa strânsă ajunge până la nivelul jantelor de la maşini.

Situaţia nu este mai bună nici în cartierul Cotroceni, acolo unde din cauza ploii traficul le dă un adevărat test de răbdare şoferilor ce sunt nevoiţi să aştepte minute în şir în cozile formate. Alt cartier bucureştean, alte probleme.

De această dată, cei din zona 1 Decembrie au fost au fost nevoiţi să înfrunte şiroaiele de apă în drum spre serviciu.

Aşa cum se vede şi din imaginile primite pe adresa redacţiei, maşinile înaintează cu greu pe străzile inundate. Canalizările nu au mai făcut faţă, iar apa strânsă pe carosabil le dă bătăi de cap chiar şi celor cu maşini mari.

Un TIR din imaginile surprinse de un telespectator abia reuşeşte să treacă prin şuvoaiele de apă.

Au fost probleme şi în zona Mihai Bravu.